Sausio 29

Sausio 29 yra 29-a metų diena pagal Grigaliaus kalendorių. Nuo šios dienos iki metų galo lieka 336 dienos (keliamaisiais metais – 337).

Informacija

Vardadieniai 
Aivaras – Gilda – Gildas – Ginkantas – Gintas – Girkantas – Nygailas – Nygailė – Nykanta – Nykantas – Valerijonas – Valerijus – Žiba – Žibuolė – Žibutė

Šią dieną Lietuvoje

Įvykiai 
 1429 – nutrūko Lucko derybos tarp Vytauto, Jogailos bei Zigmanto I. Lietuvos, Lenkijos ir Vengrijos valdovai nesutarė dėl Vytauto karūnavimo;
 1905 – Kaune Rotušės aikštėje atidarytas pirmasis mieste lietuviškas knygynas;
 1928 – Vokietija ir Lietuva sudarė sutartį, kuria Vokietija oficialiai pripažino Klaipėdos kraštą Lietuvai;
 1993:
 Vilniuje lankėsi Čečėnijos lyderis Džocharas Dudajevas;
 Įsteigtas Vilniaus sporto muziejus;
 1999 – Pietų Ispanijos Mursijos regione atidarytas Lietuvos garbės konsulatas;
 2002 – prezidentas Valdas Adamkus JAV prezidento Džordžo V. Bušo kvietimu JAV Kongrese klausėsi Dž. Bušo metinio pranešimo;
 2007 – Lietuvos integruota tarpbankinių atsiskaitymų sistema‎ pakeista atskirųjų atsiskaitymų, mažmeninių mokėjimų bei apsikeitimo elektroniniais dokumentais sistemomis.

Gimimo dienos 
 1855 m. – Antanas Biržiška, Lietuvos gydytojas, visuomenės veikėjas (m. 1922 m.).
 1860 m. – Daumantas Pranas Giedraitis, gydytojas, medicinos istorikas (m. 1944 m.).
 1862 m. – Juozas Kačergius, knygnešys, lietuvių visuomenės ir politinis veikėjas (m. 1943 m.).
 1866 m. – Kazimieras Daukša, Lietuvos kunigas, spaudos platintojas (m. 1939 m.).
 1876 m. – Pranas Liatukas, Lietuvos visuomenės ir karinis veikėjas, generolas leitenantas (m. 1945 m.).
 1905 m. – Antanas Miškinis, lietuvių poetas, modernaus neoromantizmo atstovas (m. 1983 m.).
 1906 m.:
 Antanas Milaknis, Lietuvos veterinarijos gydytojas, veterinarijos daktaras (m. 1994 m.).
 Ona Halina Lukauskaitė-Poškienė, poetė, vertėja, Lietuvos visuomenės ir politinė veikėja (m. 1983 m.).
 1909 m. – Konstantinas Avižonis, lietuvių istorikas, daktaras (m. 1969 m.).
 1914 m. – Vytautas Maželis, Lietuvos teisininkas, fotografas (m. 2008 m.).
 1919 m. – Bronius Barzdžiukas, Lietuvos architektas (m. 2010 m.).
 1920 m. – Petras Motiekaitis, Lietuvos inžinierius, aviamodeliuotojas, aviakonstruktorius, išradėjas, biologas (m. 1988 m.).
 1921 m. – Pranas Judickas, Lietuvos ekonomistas, habilituotas socialinių mokslų daktaras.
 1933 m. – Algirdas Vileikis, Lietuvos inžinierius, sovietinis partinis veikėjas (m. 2020 m.).
 1936 m. – Ona Strazdienė-Juknaitė, muzikos mokytoja ir chorvedė.
 1937 m. – Kęstutis Lapinskas, didžiausią (12 metų) darbo stažą turintis Lietuvos Konstitucinio Teismo teisėjas, teisėtyrininkas konstitucionalistas, politikas.
 1938 m.:
 Aloyzas Ramunis Budriūnas, Lietuvos botanikas (m. 2023 m.).
 Stanislovas Algis Kavaliauskas, Lietuvos dviratininkas, daugkartinis Lietuvos dviračių sporto čempionas, dviračių sporto treneris (m. 2020 m.).
 1939 m. – Antanas Beliukevičius, Lietuvos baleto artistas, pedagogas.
 1940 m. – Ona Grešnaja, Lietuvos ir Kaišiadorių rajono politinė bei visuomenės veikėja.
 1942 m. – Zigmantas Kiaupa, Lietuvos istorikas, humanitarinių mokslų daktaras.
 1944 m.:
 Janina Lukšėnienė, Lietuvos restauratorė, chemikė.
 Ona Šaulinskienė-Andrulevičiūtė, pedagogė, Lietuvos ir Birštono savivaldybės politinė bei visuomenės veikėja.
 1945 m. – Pranas Jankauskas, Lietuvos karinis veikėjas, pulkininkas, technologijos mokslų daktaras.
 1946 m. – Leonidas Pranas Ziberkas, architektas.
 1949 m. – Vida Jokimienė, provizorė, Lietuvos ir Jonavos rajono politinė bei visuomenės veikėja.
 1950 m. – En Džilian, lietuvių kilmės JAV aktorė.
 1951 m.:
 Gehamas Grigorianas, Lietuvos ir Armėnijos dainininkas (tenoras).
 Giedrė Filipavičienė-Aleksandravičiūtė, Lietuvos architektė restauratorė.
 Sofija Daubaraitė, žurnalistė, Lietuvos politinė bei visuomenės veikėja.
 1953 m.:
 Elena Bykova, gydytoja, Lietuvos politinė veikėja.
 Povilas Vasiliauskas, Lietuvos ir Klaipėdos politinis bei visuomenės veikėjas.
 1954 m.:
 Kazimieras Armonavičius, pedagogas, Lietuvos politinis veikėjas.
 Liudas Jonaitis, Lietuvos ir Joniškio rajono ūkio, politinis bei visuomenės veikėjas.
 1956 m. – Birutė Prašmutaitė, pianistė, vargonininkė, dainininkė, chorvedė.
 1959 m. – Irena Karpavičienė, Lietuvos ir Vilniaus rajono politinė bei visuomenės veikėja.
 1960 m. – Alvydas Katinas, lietuvių kalbos mokytojas, savivaldybininkas, Lietuvos ir Utenos rajono politinis bei visuomenės veikėjas.
 1965 m. – Mindaugas Bastys, zootechnikas, Lietuvos ir Šakių rajono politinis bei visuomenės veikėjas.
 1969 m. – Vytautas Liepa, Lietuvos ir Panevėžio rajono politinis bei visuomenės veikėjas.
 1974 m. – Eimantas Belickas, Lietuvos muzikantas. Profesionaliai groja įvairiais instrumentais – smuiku, saksofonu, fleita, birbyne, gitara.
 1982 m. – Agnė Bilotaitė, Lietuvos politikė, Seimo narė.
 1985 m.:
 Juozas Ramanauskas, Lietuvos krepšininkas, rungtyniaujantis Klaipėdos „Neptūnas“ komandoje.
 Martynas Mažeika, lietuvių krepšininkas, žaidžiantis atakuojančio gynėjo ir įžaidėjo pozicijose.

Mirtys 
 1944 m. – Juozas Sauris, vargonininkas ir chorvedys (g. 1892 m.).
 1945 m. – Petras Gužas, Lietuvos karinis veikėjas, pulkininkas leitenantas (g. 1892 m.).
 1954 m. – Ansas Baltris (Jaunesnysis), Mažosios Lietuvos visuomenės veikėjas, evangelikų liuteronų sakytojas, vėliau kunigas (g. 1884 m.).
 1959 m. – Vytautas Simanavičius, choro dirigentas ir pedagogas (g. 1930 m.).
 1963 m. – Vaclovas Šliageris, pedagogas, etnografas, visuomenės veikėjas (g. 1881 m.).
 1964 m. – Justina Kauneckienė – Kairytė, Lietuvos mokslininkė, zoologė, mokslų daktarė. Buvo Lietuvos gamtos apsaugos draugijos pirmininko pavaduotoja, Aukštojo ir specialaus vidurinio mokslo komiteto Biologijos tarybos, Kauno zoologijos sodo tarybos narė, Kauno gamtos apsaugos draugijos atsakinga sekretorė, Kauno dekoratyvinių paukščių ir žvėrelių draugijos narė (g. 1907 m.).
 1974 m. – Martynas Anysas, Lietuvos teisininkas, istorikas, diplomatas (g. 1895 m.).
 1979 m. – Mečys Markauskas (Mečius), teisininkas, politinis veikėjas (g. 1890 m.).
 1980 m. – Vytautas Čeprackas, Lietuvos baleto artistas, baletmeisteris (g. 1927 m.).
 1984 m. – Bronė Buivydaitė, Lietuvos pedagogė, poetė, rašytoja (g. 1895 m.).
 1990 m. – Juzefa Daužvardienė, teisininkė, diplomatė, JAV lietuvių visuomenės veikėja (g. 1904 m.).
 1996 m. – Eduardas Cinzas-Čiužas, prozininkas (g. 1924 m.).
 1999 m. – Ignas Budrys, Lietuvos dailininkas akvarelininkas (g. 1933 m.).
 2001 m. – Kostas Burbulys, metodistų bažnyčios kunigas ir Biblijos vertėjas (g. 1903 m.).
 2020 m. – Algimantas Bražinskas, lietuvių kompozitorius (g. 1937 m.).

Neaprašyti 

 1996 – Eduardas Cinzas (tikra pavardė Čiužas), prozininkas (g. 1924).

Šią dieną pasaulyje

Įvykiai 
 1649 – Baigtas redaguoti Soboro teisynas;
 1939 – Hitleris pašaukė sunaikinti visus žydus Europoje;
 1960 – Vašingtono universiteto gydytojai pademonstravo dirbtinį inkstą.

Gimimo dienos 
 1749 m. – Kristijonas VII, 1766–1808 m. Danijos ir Norvegijos karalius (m. 1808 m.).
 1843 m. – Viljamas Makinlis, 25-asis Jungtinių Amerikos Valstijų prezidentas, respublikonas, valdęs nuo 1896 m. iki savo mirties 1901 metais. Nuo 1891 metų buvo Ohajaus gubernatoriumi (m. 1901 m.).
 1860 m. – Antonas Čechovas, rusų prozininkas, rašęs apysakas, apsakymus, pjeses (m. 1904 m.).
 1866 m. – Romenas Rolanas, prancūzų rašytojas, biografas ir muzikas. 1915 m. tapo Nobelio literatūros premijos laureatu (m. 1944 m.).
 1884 m. – Juhanas Avikas, estų kompozitorius, dirigentas. J. Aviko kūryba – lyriška, grindžiama estų muzikos folkloru. J. Avikas dirigavo Estijos dainų šventėse (m. 1982 m.).
 1927 m. – Edward Abbey, JAV rašytojas, eseistas ir gamtosaugininkas, valstybės vykdomo gamtos naikinimo aktyvus kritikas. Jo darbai The Monkey Wrench Gang ir Desert Solitaire tapo įkvėpimu daugeliui ekoanarchistų (m. 1989 m.).
 1944 m. – Oleksandras Oleksandrovyčius Morozas, politologas, Ukrainos politinis veikėjas.
 1947 m. – David Byron, pirmasis grupės Spice (nuo 1967 iki 1969 m.) vokalistas, tačiau labiausiai žinomas kaip legendinės britų sunkiojo roko grupės Uriah Heep (nuo 1969 iki 1976 m.) vokalistas (m. 1985 m.).
 1949 m. – Peter Agre, 2003 m. Nobelio chemijos premijos laureatas.
 1954 m. – Oprah Gail Winfrey, aukščiausiai vertinamos per visą televizijos istoriją, jos vardu pavadintos („The Oprah Winfrey Show“), daugiau nei du dešimtmečius labiausiai žiūrimos Jungtinėse Amerikos Valstijose laidos, vedėja. Ji – tarptautiniais kino apdovanojimais įvertinta aktorė ir svarbi literatūros kritikė turinti savo leidybinių ir prodiuserinių kompanijų imperiją..
 1955 m. – Liam Reilly, airių dainininkas ir dainų autorius, buvęs grupės „Bagatelle“ narys (m. 2021 m.).
 1970 m. – Heather Graham, JAV aktorė ir prodiuserė bei buvęs modelis.
 1977 m. – Eddie Shannon, JAV krepšininkas rungtyniaujanti Ventspilio „Ventspils“ komandoje.
 1978 m. – Arūnas Bižokas, pasaulio čempionas šokėjas.
 1980 m. – Ivan Klasnić, futbolininkas, Kroatijos rinktinės ir Bolton Wanderers klubo puolėjas.
 1981 m. – Darío Lopilato de la Torre, Argentinos aktorius, geriausiai žinomas kaip serialo „Casados con Hijos“ (argentinietiška versija serialo „Vedęs ir turi vaikų") aktorius, atlikęs Coqui Argento vaidmenį.
 1982 m.:
 Adam Mitchel Lambert, amerikiečių aktorius ir dainininkas. Jo debiutinis albumas For Your Entertainment buvo išleistas 2009 m. lapkričio 23 d. Albumas debiutavo 3-oje JAV topo Billboard 200 vietoje su beveik 200,000 parduotų kopijų.
 Kim Dong-Jin, futbolininkas, Pietų Korėjos rinktinės ir Zenit Sankt-Peterburg klubo gynėjas.
 1985 m. – Marc Gasol, Ispanijos krepšininkas, rungtyniauja Memphis „Grizzlies“ komandoje.

Neaprašyti 

 1979 – Eduardo Mingas, Angolos krepšininkas.

Mirtys 
 1119 m. – Gelasijus II, popiežius nuo 1118 m. sausio 24 d. iki mirties (g. 1060 m.).
 1820 m. – Jurgis III, Didžiosios Britanijos karalius (1760–1820) (g. 1738 m.).
 1906 m. – Kristijonas IX, 1863–1906 m. Danijos karalius (g. 1818 m.).
 1918 m. – Eduaras Šavanas, prancūzų sinologas, archeologas (g. 1865 m.).
 1934 m. – Fritz Haber, 1918 m. Nobelio chemijos premijos laureatas (g. 1868 m.).
 1963 m. – Robertas Frostas, amerikiečių poetas (g. 1874 m.).
 1975 m. – Gedertas Eliasas, latvių tapytojas. Latvijos dailės klasikas, profesorius, jaunųjų dailininkų ugdytojas, meno istorijos tyrinėtojas (g. 1887 m.).
 1980 m. – Jimmy Durante, amerikiečių dainininkas, aktorius, komikas (g. 1893 m.).
 1994 m. – Jevgenijus Leonovas, rusų kino ir tatro aktorius (g. 1926 m.).
 2021 m. – Danute Bankaitis-Davis, lietuvių kilmės JAV chemikė ir dviratininkė, olimpietė, pasaulio čempionė (g. 1958 m.).
 2023 m. – Heddy Lester, olandų dainininkė ir aktorė (g. 1950 m.).

Šaltiniai 

29